*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2010. gada 1. novembra**

**noteikumos Nr. 1011 "Personu sertificēšanas un sertificēto personu uzraudzības kārtība ģeodēzijā, zemes ierīcībā un zemes kadastrālajā uzmērīšanā"**

Izdoti saskaņā ar Ģeotelpiskās informācijas likuma [23. panta](http://likumi.lv/ta/id/202999-geotelpiskas-informacijas-likums#p23) otro daļu,

Nekustamā īpašuma valsts kadastra likuma [29. panta](http://likumi.lv/ta/id/124247-nekustama-ipasuma-valsts-kadastra-likums#p29) ceturto daļu un

Zemes ierīcības likuma [4. panta](http://likumi.lv/ta/id/144787-zemes-iericibas-likums#p4) ceturto daļu

Izdarīt Ministru kabineta 2010. gada 1. novembra noteikumos Nr. 1011 "Personu sertificēšanas un sertificēto personu uzraudzības kārtība ģeodēzijā, zemes ierīcībā un zemes kadastrālajā uzmērīšanā" (Latvijas Vēstnesis, 2010, 174. nr.; 2013, 250. nr.) šādus grozījumus:

1. Svītrot 1.4. apakšpunktu.

2. Papildināt 3. punktu ar otro teikumu šādā redakcijā:

"Maksu par zemes kadastrālās uzmērīšanas darbu veicēju un zemes ierīcības darbu veicēju sertifikāciju, sertifikāta darbības termiņa pagarināšanu un sertificēto personu darbības uzraudzību veic saskaņā ar Ministru kabineta apstiprināto sertificēšanas institūcijas maksas pakalpojumu cenrādi."

3. Papildināt 4.1., 4.2. un 4.3. apakšpunktu aiz vārdiem "zemes ierīcībā, ģeodēzijā" ar vārdu "ģeogrāfijā".

4. Izteikt 9. punktu šādā redakcijā:

"9. Sertificēšanas pārbaude ir eksāmens, kas sastāv no testa ar 30 jautājumiem par katru jomu, kurā pretendents vēlas saņemt sertifikātu, un praktiskā pārbaudījuma. Eksāmena testa daļu kārto 60 minūtes."

5. Izteikt 11. un 12. punktu šādā redakcijā:

"11. Sertificēšanas pārbaudes jautājumus un atbildes, praktiskā pārbaudījuma uzdevumus un risinājumus sagatavo sertificēšanas institūcija. Sertificēšanas pārbaudes jautājumus un atbildes sertificēšanas institūcija saskaņo ar augstākajām izglītības iestādēm, kurās ir akreditēta mācību programma zemes ierīcības specialitātē, ģeogrāfijā vai attiecīgajā būvzinātnes ģeodēzijas specialitātē.

12. Sertificēšanas pārbaudes jautājumi un atbildes, kā arī praktiskā pārbaudījuma uzdevumi un risinājumi nav publiski pieejami."

6. Papildināt 14. punktu aiz vārda "atbildes" ar vārdiem "un sekmīgi izpildījis praktiskā pārbaudījuma uzdevumus".

7. Izteikt 16. punktu šādā redakcijā:

"16. Pretendents ir tiesīgs saņemt sertifikātu, ja viņš atbilst šajos noteikumos noteiktajām prasībām un ir nokārtojis sertificēšanas pārbaudi."

8. Izteikt 18. punkta otro teikumu šādā redakcijā:

"Pēc sertificēšanas pārbaudes beigām pretendentam ir tiesības sertificēšanas institūcijā iepazīties ar eksāmena jautājumiem, uz kuriem sniegtas nepareizas atbildes, un to pareizajām atbildēm, kā arī ar neizpildītajiem praktiskā pārbaudījuma uzdevumiem un to risinājumiem."

9. Izteikt 21. punkta pirmo teikumu šādā redakcijā:

"Sertifikātam piešķir unikālu numuru, ko veido burtu sērija un kārtas numurs pieaugošā secībā, sākot ar skaitli "1", nelietojot atstarpes vai citus simbolus, piemēram, AC1."

10. Svītrot 28.2. apakšpunktu.

11. Izteikt 28.4. apakšpunktu šādā redakcijā:

"28.4. sertificētā persona katru gadu sertifikāta darbības termiņā ir veikusi vismaz divus darbus sertificētajā jomā, vai, ja sertifikāta darbība apturēta vismaz uz vienu gadu pēc sertificētās personas lūguma – pēdējo 36 mēnešu laikā ir veikusi vismaz divus darbus sertificētajā jomā."

12. Izteikt 44. punkta trešo teikumu šādā redakcijā:

"Attiecīgo lēmumu paziņo sertificētajai personai."

13. Izteikt 45.7. apakšpunktu šādā redakcijā:

"45.7. tā divu gadu laikā pēc atzinuma izdošanas ir konstatējusi citā atzinumā norādītu attiecīgajā sertificētajā jomā sertificētās personas izdarītu profesionālo darbību reglamentējošo normatīvo aktu prasību pārkāpumu;"

14. Papildināt noteikumus ar V1 nodaļu šādā redakcijā:

"**V.1 Sertifikāta darbības apturēšana uz laiku pēc sertificētās personas lūguma**

47.1 Sertificētā persona var lūgt apturēt sertifikāta darbību uz laiku līdz diviem gadiem, iesniedzot sertificēšanas institūcijā iesniegumu par sertifikāta darbības apturēšanu. Iesniegumā sertificētā persona apliecina, ka ir nodrošināta pieņemto pasūtījumu un ar konstatēto pārkāpumu novēršanu saistīto darbu izpilde vai to nodošana izpildei citai attiecīgā jomā sertificētajai personai (norāda šīs sertificētās personas vārdu, uzvārdu un sertifikāta reģistrācijas numuru).

47.2 Sertificēšanas institūcija, pamatojoties uz sertificētās personas iesniegumu, pieņem lēmumu par sertifikāta darbības termiņa apturēšanu uz iesniegumā minēto laiku un attiecīgo lēmumu paziņo sertificētajai personai.

47.3 Sertifikāta darbības apturēšanas laikā sertificētā persona nav tiesīga pieņemt jaunus pasūtījumus un veikt darbus jomā, kurā tai ir izsniegts sertifikāts.

47.4 Sertificētā persona var lūgt atjaunot sertifikāta darbību pirms sertificēšanas institūcijas lēmumā noteiktā sertifikāta darbības apturēšanas termiņa. Sertificēšanas institūcija, pamatojoties uz sertificētās personas iesniegumu, pieņem lēmumu par sertifikāta darbības termiņa atjaunošanu un attiecīgo lēmumu paziņo sertificētajai personai.

47.5 Šajā nodaļā minētos lēmumus apstrīd un pārsūdz šo noteikumu 46. punktā minētajā kārtībā."

15. Svītrot 56. punktā vārdus "nosūtot vēstuli pa pastu vai elektronisko pastu".

16. Svītrot VII nodaļu.

17. Aizstāt 68. punktā skaitli "14 229" ar skaitli "5000".

18. Papildināt noteikumus ar 84. punktu šādā redakcijā:

"84. Pagarinot sertifikāta darbības termiņu, sertificēšanas institūcija pārreģistrē sertifikāta numuru atbilstoši šo noteikumu 21. punktā noteiktajām prasībām, svītrojot nulles, atstarpes un citus simbolus starp burtu sēriju un kārtas numuru."

Ministru prezidents Māris Kučinskis

Tieslietu ministrs [Dzintars Rasnačs](http://mk.gov.lv/lv/amatpersonas/dzintars-rasnacs)

Iesniedzējs:

Tieslietu ministrijas

valsts sekretārs Raivis Kronbergs